চিনতে পারছেন ছবির এই তরুণীকে? শরীর নিয়ে যে চিরকালই স্ট্রেট ফরোয়ার্ড। শরীরের বয়স তিন দশক পেরিয়েছে ঠিকই, কিন্তু মনের দিক থেকে আজও তিনি একই রকম। তিনি ম্যাডোনা। ছবিতে ২০ বছরের নগ্ন তরুণী। ১৯৭৯-এর নিউইয়র্ক। লাইভ মডেলিংয়ে ম্যাডোনার এই ছবি তোলেন চিত্রগ্রাহক মার্টিন এইচ এম শ্রিবার। চলতি বছরের মে মাসে প্লেবয় ম্যাগাজিনের সূত্রে এই ছবি প্রথম প্রকাশ্যে আসে। এ বার ‘ম্যাডোনা: ন্যুডস টু’ নামের একটি বইতে জায়গা করে নিচ্ছে এই বিরল ছবির সিরিজ। প্যারিসে আজ থেকে ‘দ্য লস্ট ন্যুডস’ নামের একটি প্রদর্শনীতে দেখা যাবে তরুণী ম্যাডোনার নগ্ন ছবি।   এর আগেও ছবি বিতর্কে জড়িয়েছেন ম্যাডোনা। ১৯৯২ সালে স্টিভেন মেইজেলের তোলা তাঁর কিছু নগ্ন ছবি নিয়ে একটি বই প্রকাশ করেন তিনি। তা নিয়ে প্রচুর বিতর্কও হয়। তবে আজ থেকে শুরু হওয়া ‘দ্য লস্ট ন্যুডস’ প্রদর্শনীর দিকে নজর থাকবে গোটা বিশ্বের। কারণ ২০ বছরেই তিনি বুঝিয়ে দিয়েছিলেন তাঁর ভেতরে আগুন রয়েছে।